Den Vest-Sjællandske Avis, 1825-05-20
Fra Mexico haves den gunstige Efterretning, at den bekiendte Minister Don Luis Alamann er paa nye traadt ind i Ministeriet for Financerne. Den 11te Januar overleverede han Congressen en meget mærkværdigt Beretning om Landets indvortes Tilstand. Siden Begyndelsen af Aaret 1824 havde denne erholdet et andet Udseende. Regieringen havde ved alle de Vanskeligheder, hvormed den var omgivet, aldrig forladt Retfærdighedens, Billighedens og Forsoningens Vei, den fiernede sig aldrig fra Lovene og anvendte overalt Skaansel. Denne Mildhed har frembragt de meest velgjørende Følger. Folket forblev roeligt midt under Partiernes Stridigheder og de bleve bielagte uden at en borgerlig Krig udbrød. Handelen er i stærk Tilvæxt, saa at alle udenlandske Nationer maa erkiende de store Fordeele af Mexicos Uafhængighed. Den offentlige Sikkerhed bliver stedse større vedde enkelte Staters Bestræbelser. Folkets Opdragelse bliver bestandig mere befordret og opmuntret og flere Stater have allerede forordnet at Elementarskoler skulle oprettes i alle Distrikter. Bierg værkerne, sagde Ministeren, ere Kilderne til Folkets sande Velstand, Erfaring lærer det at jo mere de drives desto mere tiltager ogsaa Agerdyrkning, Handel og Haandteringer, en Følge af de mange arbeidende Hænder, Maskiner og Lastdyr, som de udkræve. Biergværkerne ere ikke saa rige, som de ere uudtømmelige i Henseende til Qvantiteten. Det bedste Middel til, at bringe dem i Drift ere de udenlandske Capitaler, som blive anvendte paa dem; allerede ere tre store Selskaber i England og et i Tydskland traadte sammen til dette Øiemed med betydelige Capitaler, og som allerede med Fordeel drive Biergværkerne deel Monte, Guanajuato, Valenciana, Royas, Cata, Sierna og nogle mindre, saa at der er indtraadt et nyt stort Sving i Biergvæsnet, og vi kunne efter mange Aars Stilstand og Aftagelse see en nye Epoche for Velstand og Rigdom at nærme sig England kan ved denne Biergværksdrift paa Amerikansk Grund sagtens see sine Manufacturer, sin Handel og sin Velstand tiltage. Dette har i det mindste den gode Virkning for Fastlandet at dets Uldproduction tiltager og stiger i Priis, ifølge forelagte Beregninger ere fra 1800 til 1824 blevne indførte 274 Millioner Pund Uld i England. – Den bekiendte Bajeriske Mekaniker Ridder von. Baader har bekiendtgjort nye Efterretninger og de Engelske Jernveie; dette store Phoenomeen i vor Tidsalder. Selskabernes Antal for deres Anlæggelse er taget til og der er allerede sammenskudt til dette Formaal over 20 Millioner Pund Sterling. Jsær er den Jernvei, mærkværdig, som bliver anlagt imellem Revcastle upon Tyne i Northumberland og Carlisle i Cumberland, som bliver den korteste Vei man kan passere ad fra Nordsøen til den Jrlandske Canal. J 1817 havde man allerede isinde at anlægge en Canal imellem begge Stæder, men der mødte forskiellige Vanskeligheder ved Planens Udførelse, da nu siden Jern veiene kom i Gang saa blev det overdraget to berømte Jngenieurer Chapmann og Jassop at undersøge Terrainet om det vilde være fordeelagtigere at grave en Canal eller at anlægge en Jernvei, imellem disse Stæder; Resultatet af disse Mænds Undersøgelser og Beregninger er nu blevet bekiendtgjort og dette bestaaer i at en feilbar Canal af 18 1/2 Fods Bredde og 9 Fods Dybde vil koste imellem 900000 til 1 Million Pund Sterling, imedens en Jernvei i samme Strækning vil i det høieste koste 300000 Pund Sterling, at denne vil koste langt mindre at holde vedlige end hiin, og at en Jernvei giver desuden en fortræffelig Leilighed til Sideforbindelser, som mangle ved Canalen. Jfølge denne Beretning er en Forsamling bleven holdet af Adelen, Geistligheden og Godsejerne i Grevskabet Northumberland, som den 28de Marts fattede den eenstemmig Beslutning, at Veien skal anlægges ved et Sammenskud af 3000 Actier hver til 100 Pund. Paa alle disse Jernveie skulle Dampmaskiner aldeles eller dog for den største Deel bruges istedet for Heste; men Hr. Baader paastaaer, at Dampvogne ere ikke tienlige dertil og siger at Erfaringen har allerede beviist det; men at man kan betiene sig med Fordeel af faststaaende Dampmaskiner, som anbringes paa forskjellige Stationer, paa hvis Jndretning han har erholdet Patent i London i 1815 og hvorom han har meddeelt Forklaring i sit Skrift, som han udgav i 1822 under Navn af Neues System der Fortschaffenden, Mekanik. – Jmidlertid ere dog Dampvognene i Gang paa nogle Steder i England.